ས་ཀྱི་རྡོ་རྗེ་སློབ་དཔོན། བྱང་སྒོ་
ཆོས་རྗེ་དབོན་(༩༤བ)རྒྱལ་བའི་ལྷན་ཐབས་སྦྱར་བ། ཕྱག་ན་རྡོ་རྗེ་འཆི་བདག་འཇོམས་
པའི་དཀྱིལ་ཆོག་འཆི་མེད་གྲུབ་པ་བུ་སྟོན་རིན་པོ་ཆེས་མཛད་པར་ཁྱབ་བདག་མཁན་
153

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
བ་ཤཱཀྱ་སེང་གེ་གཙུག་ཏོར་དགུ་པའི་རྡོ་རྗེ་སློབ་དཔོན་ཏེ་ལྔ། དཀྱིལ་འཁོར་ཞལ་
འབྱེད་སྐབས་རྡོར་དབྱིངས་རྩ་ལུགས་ཀྱི་རྡོ་རྗེ་སློབ་དཔོན་གྱིས་བུ་སྟོན་ཐམས་ཅད་
མཁྱེན་པས་མཛད་པའི་རྒྱས་པའི་སྦྱིན་སྲེག་གི་ཆོ་གར་ཆོས་འཁོར་བ་དགེ་འདུན་
དཔལ་བཟང་གིས་གསལ་བྱེད་ལྷན་ཐབས་སྦྱར་བ་ལ། ཆ་ལུགས། འདུག་སྟངས།
ཕྱག་རྒྱ། ཐབ། སྲེག་རྫས། མཆོད་རྫས་རྣམས་བཤད་ཚོད་བཞིན། གྲངས་རྫུན་མེད་
པའི་སྲེག་རྫས། ཐབ་ནང་གཞལ་ཡས་ཁང་རྡོར་དབྱིངས་དཀྱིལ་འཁོར་གྱི་ལྷ་ཚོགས་
སྤྱན་དྲངས་པར་གྲྭ་ཚང་བཞི་ག་ནས་གར་པ་བཟབས་མཆོར་གྱི་རྡོར་དབྱིངས་མཆོད་
གར་ཆོས་རྗེས་ཐམས་ཅད་མཁྱེན་པའི་གར་ཡིག་ལ་མཁས་པ་ཟླ་བ་དཔལ་རིན་གྱི་
གསལ་བྱེད་སློབ་རྒྱུན་གྱི་ཕྱག་ལེན་རེག་ཟིག་མཁན་ཆེན་རྡོ་རྗེ་འཆང་རིན་ཆེན་བསོད་
ནམས་མཆོག་གྲུབ་ཀྱི་མཛད་པ་བཞིན་རྒྱས་པ། སླར་ཀུན་རིག་ཤམྦྷ་ཏའི་གར་ལས་
བཞིའི་རྔ་བརྡུང་དང་བཅས་པ་ཆད་པར་ཉེ་འདུག་པས་བུ་སྟོན་རིན་པོ་ཆེའི་གསུང་
རབ་ལས་བསླབ་རྒྱུན་སྦྱར་ནས་མ་ཆད་ཙམ་འདི་བསྟན་རྒྱུན་ལ་བསམ་ནས་མཁན་
སློབ་སྣེ་མོ་བ་རྣམས་ཀྱིས་རྒྱས་པར་གསོ་བའི་(༩༥ན)ཁུར་བཞེས། རྡུལ་ཚོན་ཆུ་བོར་
གདན་འདྲེན་སྐབས་ཀུན་མཁྱེན་བུས་མཛད་པའི་ཀླུ་ཆོག་བཞིན་སྤྱན་འདྲེན་བྱིན་
རླབས་ཀྱི་རྒྱུན་བརྟན་པའི་ཕྱིར་བསངས་གཏོར་སོགས་རྡོར་དབྱིངས་རྩ་ལུགས་ཀྱི་
སློབ་དཔོན་པ། ཤིས་བརྗོད་ཀྱི་དུས་བཀྲ་ཤིས་ཀྱི་རིམ་པ་སྤྱི་འགྲོ་ལ་རྡོར་དབྱིངས་ཀྱི་
བཀྲ་ཤིས་མཆོད་ཕྲེང་ནས་བྱུང་བ། བུ་སྟོན་རིན་པོ་ཆེས་མཛད་པའི་རྩེ་མོའི་བཀྲ་
ཤིས་དང་། དཔལ་མཆོག་གི་ཆོས་དང་བཀྲ་ཤིས་འཕེལ་བྱེད་བུ་སྟོན་ཐམས་ཅད་
མཁྱེན་པས་མཛད་པ། དེ་ཐམས་ཅད་ལ་རྒྱལ་བ་གཉིས་པ་བུ་སྟོན་ཐམས་ཅད་མཁྱེན་
པས་མཛད་པའི་དཀྱིལ་ཆོག་སོ་སོ་ལ་བརྒྱུད་པའི་གསུང་རྒྱུན་མ་ཉམས་པའི་ཁ་སྐོང་
སྦྱར་ཏེ། སློབ་དཔོན་མཁས་པའི་མཛུབ་ཁྲིད་སྟེང་ནས་བྱང་ཞིང་ཆུབ་པ། བུ་སྟོན་
རིན་པོ་ཆེས་མཛད་པའི་ཡོག་ཊཱིཀ་ཡིད་བཞིན་ནོར་བུ་ལ་མཁས་པ་ཙནྡྲ་ཤྲཱིའི་བཤད་
སྦྱར་བསླན་པ་གཙོ་བོར་བཏོན། གཞན་ཡང་ཐམས་ཅད་མཁྱེན་པ་བུས་མཛད་པའི་
154

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
ཡོ་གིའི་ཕྱོགས་ཀྱི་གསུང་རབ་སྔ་ཕྱི་རྣམས་དང༌། དེ་དག་གི་དགོངས་དོན་གསལ་
བྱེད་ཁྱུང་པོ་ལྷས་པ་གཞོན་ནུ་བསོད་ནམས་སོགས་དངོས་སློབ་རྣམས་ཀྱིས་མཛད་
པ་དང་། དེ་རྗེས་མཁས་མཆོག་ཙནྡྲ་ཤྲཱི། ཐམས་ཅད་མཁྱེན་པ་ཡེ་ཤེས་རྒྱ་མཚོ། རྡོ་
རྗེ་འཆང་མཁྱེན་རབ་ཆོས་རྗེ། ཀུན་མཁྱེན་རྡོ་རྗེ་གདན་པ་ཀུན་དགའ་རྣམ་རྒྱལ་
སོགས་ཀྱིས་གསུངས་པའི་ལེགས་བཤད་ལས་བྱུང་བ་ལྟར་ཆོ་གའི་ཚིག་དོན། ཕྱག་
རྒྱའི་འཆིང་ཚུལ། འཆིང་མཚམས་སོགས་ཁོང་དུ་ཆུད་ནས་མཐོང་བ་བརྒྱུད་པའི་
ཕྱག་ལེན་བཟང་པོ་ཁྱད་དུ་མི་གསོད་པར་ལེགས་པར་བརྟགས་ཏེ་མི་ཤེས་པས་རང་
གར་སྦྱར་བའི་འཁྲུལ་པ་རྣམས་རིང་དུ་བོར། | ཁྱད་པར་ཕྱག་རྒྱ། བྲིས་ཐིག །གར་
དབྱངས་རྣམས་དཔེ་བལྟས་པ་ཙམ་གྱིས་མི་ཤེས་པས་སློབ་དཔོན་མཁས་པའི་ངག་
ལ་གུས་པས་མཉན་ཏེ་མཁས་པ་ཙནྡྲས་མཛད་པའི་བྲིས་ཐིག་(༩༥བ)གར་དབྱངས་
སོགས་ཀྱི་བསྟན་བཅོས་ལས་བྱུང་བ་ལྟར་ཕྱག་ལེན་དུ་ཐེབས་པ། བཅོམ་ལྡན་འདས་
དཔལ་རྡོ་རྗེ་འཇིགས་བྱེད་ལྷ་བཅུ་གསུམ་གྱི་མངོན་དཀྱིལ་མཐུ་སྟོབས་ཀྱི་དབང་ཕྱུག་
རྭ་ཆེན་ལོ་ཙཱ་བས་མཛད་པར།། ཚར་ཆེན་རྡོ་རྗེ་འཆང་གི་ལྷན་ཐབས་དང་ཐམས་
ཅད་མཁྱེན་པ་མཁྱེན་བརྩེའི་དབང་ཕྱུག་གིས་མཛད་པའི་ཆོག་སྒྲིགས་སྦྱར་བ། ཚར་
ཆེན་ཡབ་སྲས་ཀྱིས་མཛད་པའི་བརྒྱུད་འདེབས་ལམ་རིམ་གྱི་སྨོན་ལམ་དང་བཀྲ་ཤིས།
ལས་གཤིན་གྱི་བཀང་གསོ་དབྱངས་རོལ་སོགས། ཚར་ལུགས་ཀྱི་ཕྱག་ལེན་གཞན་
འདྲེས་མེད་པ་འཕགས་པའི་གནས་བརྟན་བཅུ་དྲུག་གི་མཆོད་ཆོག་རྗེ་བླ་མས་བཀའ་
གནང་བ་བཞིན་ངེད་རང་གིས་རང་བཟོ་སྤངས་ཏེ་ཡིག་རྙིང་རྣམས་ལས་བཏུས་པ་
རྒྱལ་བསྟན་འཛད་མེད་ནོར་བུ་རྣམས། སྒྲུབ་མཆོད་གྲོལ་བའི་སང་ཉིན་བཟློག་ཆེན་
བཞིའི་ཆོ་ག་རྒྱས་པར་བསྟར་བ་ལ་སྒྲུབ་མཆོད་ཚུགས་པ་ནས་མ་གྲོལ་བར་དཔོན་
སློབ་བཞིས་གདུགས་དཀར་གྱི་ཆོ་ག་རྒྱ་གར་གྱི་སློབ་དཔོན་ཆེན་པོ་ཙནྡྲ་གོ་མིའི་གསུང་
རབ་ཀྱི་དགོངས་དོན་འཁྲུལ་མེད་སོའི་སྔགས་འཆང་ཆེན་པོ་ཤཱཀྱ་དཔལ་བས་གྲུབ་
པའི་རྟགས་མངོན་སུམ་དུ་བསྟན་པའི་ཆོག་སྒྲིགས་དང་། འཇམ་དབྱངས་ཆོས་ལེགས་
155

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
དཔལ་དར་བཟང་པོས་མཛད་པའི་བདག་མདུན་གྱི་སྟེང་ནས་ཟོར་རྣམས་ནུས་ལྡན་
དུ་སྒྲུབ་པ། བསྟོད་རེས་ཀྱི་རྣམ་སྲས་དྲག་གཏོར། གཤེད་དམར་དྲུག་ཅུ་པ་ཆོས་རྗེས་
ཐམས་ཅད་མཁྱེན་པའི་གསུང་རབ་ལྟར་རྒྱུད་སྡེ་འཛིན་པ་ཆོས་རིག་རྒྱལ་མཚན་གྱིས་
ལེགས་པར་བཀྲལ་བ། ཁ་འབར་མ་ལ་སྔགས་རྙིང་མའི་ནང་བདག་ཁ་བསྒྱུར་གྱི་ཁ་
ནང་དུ་མེ་སྦར་ཞིང་རྫོངས་ཀྱིས་བསྐུལ་སོགས་བྱུང་བ་དག །གསར་མ་བ་མི་མཁས་
པ་འདྲས། མིང་ཙམ་ལ་འཁྲུལ་ནས་སྦྱར་བ་སོགས་ཀྱི་ལྷད་དང་བྲལ་བ་བ་རི་ལོ་ཙཱ་
བའི་དགོངས་དོན་སློབ་དཔོན་རིན་པོ་ཆེ་བསོད་ནམས་རྩེ་མོས་མཛད་པའི་ཆོག་
སྒྲིགས་ལ་གསལ་བྱེད་སྔགས་འཆང་ཤཱཀྱ་དཔལ་བའམ་རྗེ་ཆོས་(༩༦ན)ལེགས་དཔལ་
དར་གྱིས་སྦྱར་བ་གང་རུང༌། དེ་ལྟར་བཟློག་ཆེན་པས་དཔས་༣
ཀྱི་ལས་བཞིའི་རྔ་བརྡུང་རྔ་འགྲོས་སྤྲོ་བ་གསུམ་གྱི་འཚམས་དང་བཅས་རྒྱས་པ།
གཏོར་རྒྱག་བྱས་པའི་སང་ཉིན་རྡོར་དབྱིངས་པ་སོགས་ཀྱིས་མཁྱེན་རབ་ཆོས་རྗེའི་
ཕྱག་ལེན་བཞིན་གཏོར་འབུལ་རྒྱས་པ་དང་བསྟུན། གདུགས་དཀར་བ་རྣམས་ཀྱིས་
རྒྱལ་མཚན་འཛུགས་པའི་ཆོ་ག །སྒྲུབ་མཆོད་ལ་གེགས་སེལ་གྱི་སྐུ་རིམ་དུ་དཔོན་
སློབ་གསུམ་རེས་མ་གྲོལ་རིང་སྔ་དྲོ་གཟུངས་གྲ་ལྔའི་སྒྲུབ་མཆོད་དང་། དགོངས་མོ་
ཆོས་སྐྱོང་རྣམས་ཀྱི་བཀང་གསོ། གནས་བརྟན་ཕྱག་མཆོད་པ་རྣམས་ཀྱིས་རྗེ་བླ་མའི་
དགོངས་པ་བཞིན་འདི་གའི་རིང་འཚོར་དམིགས་པའི་སྔ་དྲོ་ཚེ་ཆོག་རྣམས་མཛད།
ཐམས་ཅད་ཀྱིས་ཚོགས་མཉམ་དང་གྱེས་མཉམ་ངོས་ཚོགས་འཕྲལ་ཐུན་མོང་དུ་རྡོར་
དབྱིངས་རྩ་ལུགས་ཀྱི་དབུ་མཛད་ཆེན་མོས་གནས་ལྔ་རིག་པའི་པཎ་ཆེན་བུ་སྟོན་
རིན་པོ་ཆེའི་སྐུ་བསྟོད་གང་རིགས། ཐུགས་སྲས་ལོ་ཙཱ་བའི་རྣམ་ཐར་གསོལ་འདེབས་
P 62 J 62 A
!9
གསུང་རབ་མ་སྔོན་དུ་བཏང་ནས་ཞ་ལུར་བཀའ་དྲིན་ཆེ་བའི་བླ་མ་རྣམས་ཀྱི་སྐུ་
བསྟོད་འདི་ག་ནས་གསར་རྩོམ་དང་ངེད་རང་གི་རིང་འཚོའི་ཚིགས་བཅད་རྣམས་
གསུང་། སྔགས་སྡེ་དགོན་ཤར་ནུབ་གཉིས་ཀྱིས་བཀའ་བརྒྱད་བདེར་འདུས་ཀྱི་ཁྲོ་
རོལ་དང་འབྲེལ་བའི་སྒྲུབ་པ་བྱེད། མཆོད་རྫས་དང་དགེ་འདུན་གྱི་རྙེད་བཀུར་
156

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
རྣམས་གཏོང་དེབ་གཞུང་གི་དམ་འབྱར་ནང་བཞིན་ཆད་འཁུམ་མེད་པར་གཏོང་།
ཇ་མ་ལས་བྱེད་མ་གཏོགས་ཚོགས་བཞུགས་མ་ཡིན་པར་དྲག་ཞན་སུ་ལའང་སྐལ་བ་
མི་གཏོང་ཐམས་ཅད་ཀྱིས་དམ་ཚིག་དང་སྡོམ་པར་གནས་པ་གཙོ་བོར་འདོན། ཀུན་
གྱིས་བསྙེན་པ་སོང་ན་རབ་དེ་མིན་ཆོག་དཔོན་གྱིས་བསྙེན་པ་ངེས་པར་སོང་བ། ཆོ་
ག་ཕྱག་རྒྱ་དང་བཅས་པ་རྒྱུགས་མ་འཕྲོད་ན་ཚོགས་སུ་མི་འཇུག་ཅིང་དེ་རིགས་ལ་
ངོ་ཆེན་ངན་སྐྱོབ་ཀྱི་རིགས་གཏན་(༩༦བ)ནས་མི་བྱེད། ཚོགས་ལ་རང་ནམ་ཁོམ་གྱི་
རེས་འཇོག་བྱས་ནས་ཆོ་ག་ཆ་ལག་མི་ཚང་བ་དང་ན་བ་སོགས་ཁམས་ཀྱིས་མི་ལྕོགས་
ངེས་མིན་པར་བྲེལ་བ་ཡོད་པ་རྒྱུ་མཚན་དུ་བྱས་ནས་ཆོས་ཁྲིམས་པར་གནང་བ་ཞུ་
བ་དང་། དབང་གཤེད་ཀྱི་རས་སྤྱོད་སོགས་མིག་བལྟོས་གཤས་རྐྱེན་དུ་འགྲོ་བ་དྲག་
ཞན་སུས་ཀྱང་མི་བྱེད། གོང་གསལ་གྱི་རྒྱབ་གཉེར་དགོས་པ་གཞིས་རྩེ་རྫོང་སྡོད་
སྦྲེལ་པོས་གྱིས། བསྟན་འགྲོ་སྤྱིའི་བདེ་སྐྱིད་དང་བྱེ་བྲག་ཤེས་བྱ་ཐམས་ཅད་གཟིགས་
པ་བུ་སྟོན་རིན་པོ་ཆེ་ཡབ་སྲས་ཀྱི་རིང་ལུགས་མ་ཕམ་མགོན་པོ་དབུས་འགྱུར་འཆང་
དུ་མ་བྱོན་དེ་སྲིད་ཀྱི་བར་དུ་དར་རྒྱས་དང་རང་གཞན་གྱི་འདི་དང་གཏན་གྱི་འདུན་
མ་ལ་བསམས་ནས་ཁྲལ་འཇལ་ཙམ་དུ་མ་སོང་བའི་བློ་དང་བརྩོན་པའི་ནུས་པ་ཅི་
ཡོད་ཀྱིས་འབད་པར་རིགས་སོ། །
ནམ་མཁའི་མཐའ་སྙེད་ལུས་ཅན་ཀུན་གྱི་བསྟན་བདེའི་སྲོག་ཏུ་ཉེར་སོང་བ། །
ཁྱབ་བདག་རྣམ་སྣང་རྡོ་རྗེ་སེམས་དཔའི་མི་ཟད་རྒྱན་འཁོར་བདུད་རྩིའི་ཐིག །རྒྱ་
བོད་མཁས་གྲུབ་རིམ་བྱོན་ཞལ་ལུང་ཆུ་གཏེར་ཆེ་ལས་སླར་འདོན་པའི། །རིན་ཆེན་
བསོད་ནམས་མཆོག་ཏུ་གྲུབ་ཁྱོད་སྔོན་མེད་ལེགས་བྲིས་ཡོངས་ཀྱི་གཙོ། །ལུགས་
གཞན་མ་འདྲེས་འཇམ་དབྱངས་རྭ་ཆེན་གྱི། །ཕྱག་བཞེས་དུས་དགྲའི་དབང་པོ་མ་
ཧེའི་ཞལ། · །བཅུ་གསུམ་འཁོར་ལོའི་གསལ་བྱེད་ཚར་ལུགས་ཞེས། །འཁྲུལ་རྙོག་དངོས་
མཚོར་དངོས་གྲུབ་གཟུགས་ཀུན་འཆར། །སྤང་རྟོགས་སྲང་ལ་བྱིན་རླབས་བདོག་པ་
ཡིས། །ལྕི་དང་ཡང་མེད་སངས་རྒྱས་སྤྱི་སྲོལ་ཀྱང་། །སྙིགས་དུས་བསྟན་པའི་སྲོག་
157

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
།དངོས་
ཏུ་ཐུགས་རྗེའི་ཤུགས། །ཆེར་ལྷག་གནས་བརྟན་བཅུ་དྲུག་གྲགས་སྙན་དཀར། །ཕྱིས་
དར་འདུས་སྡེའི་ཐོག་མ་གསེར་བཀང་ཞེས། །གཞུང་ལུགས་རྒྱ་མཚོ་འཕེལ་བའི་མཛེས་
རྒྱན་དུ། །མ་ཕམ་བུ་སྟོན་ཡང་སྲས་རིང་ལུགས་དིང༌། །ཆེས་ཆེར་རྒྱས་པ་དཔལ་(༩༧ན)
ལྡན་ཞ་ལུ་རུ། །བགྲང་ཡས་རྒྱུད་སྡེ་ཡིད་བཞིན་རིན་ཆེན་མཛོད། །ཕུལ་བྱུང་བསོད་
ནམས་ཞིང་ས་གཤིན་པོ་ན། །ལྷ་སྔགས་ཡེ་ཤེས་མཆོག་ཏུ་ཉེར་སྒྲུབ་པས།
གྲུབ་རྣམ་གཉིས་སྙེ་མ་གཡུར་ཟ་ངེས། །ངོ་མཚར་བཀོད་པ་བྱེ་བའི་ཆོ་འཕྲུལ་ཆེ། །
ཉི་མའི་གཉེན་གྱིས་ལེགས་བསྟན་རྟ་ཆེན་ཟླར། །སྲས་བཅས་རྒྱལ་བར་ཀུན་བཟང་
མཆོད་པའི་སྤྲིན། །ནམ་མཁའ་མཛོད་ཀྱི་སྒོ་འཕར་སླར་ཕྱེ་འབྲས། །འཁོར་བ་ཚང་
ཚིང་ཀླུང་དུ་ལས་ཉོན་གྱི། །གཅན་གཟན་གདུག་པས་རབ་གཙེས་མ་རྒན་ཚོགས། །
ཐར་པའི་རིན་ཆེན་གླིང་འཁྲིད་ས་མཁན་ཆེ། །བསྟན་དང་དེ་འཛིན་བཤེས་གཉེན་
ཚོགས་འཕེལ་ཞིང༌། །སྒྲ་བསྒྱུར་འཇིག་རྟེན་མིག་གཅིག་བུ་སྟོན་རྗེ། །རྒྱུད་སྡེ་རྣམ་
བཞིའི་བཞེད་གཞུང་གཙོར་གྱུར་པ། །ལེགས་བཤད་དབྱངས་ཀྱི་པི་ཝང་རྒྱུད་མང་
སྒྲ། །ཕྱོགས་བྲལ་ལུས་ཕྲའི་རྣ་བར་སྙན་པར་ཤོག །བྱང་ཆེན་དེ་སྲིད་བསྐྲུན་ཀྱང་
གཞལ་དཀའ་བ། །དྲིན་ཅན་རྩ་བའི་བླ་མ་རྣམ་གསུམ་གྱི། །དགོངས་པ་བདེ་ཆེན་
ཆོས་དབྱིངས་ཀློང་རྫོགས་ནས། །ཡོལ་མེད་ཐུགས་རྗེའི་སྤྱན་གྱིས་རྟག་གཟིགས་ཤོག །
ཚེ་དབང་ལྷུན་གྲུབ་རབ་ཏུ་བརྟན་པ་ཡི། །ས་ལམ་ཡོན་ཏན་ཟླ་བའི་མ་མ་རུ། །བསྐྱེད་
རྫོགས་ཉམས་རྟོགས་མ་ནུབ་དབང་བཞིའི་ཆུ། །ཡོངས་བབས་ཟུང་འཇུག་སྲིད་རྩེར་
འཕྱུར་བར་ཤོག །འཕྲོག་བྱེད་ཀྱིས་བཏེག་སྲ་བརྟན་རྡོ་རྗེའི་ཁྲིར། །མགོན་ཁྱོད་ཞབས་
ཟུང་བསྐལ་བརྒྱར་བཀོད་བྱས་ཏེ། །ངེས་གསང་ཐེག་མཆོག་ཆོས་འཁོར་སྐལ་བཟང་
གི། །གདུལ་བྱར་བསྐོ་བའི་རེ་འབྲས་ལྷུན་གྲུབ་ཤོག །བསྟན་འགྲོའི་དོན་པོར་དགོངས་
བཞེད་ཚུལ་བཞིན་དུ། །ལེགས་ལྡན་སེར་ཆེན་རྣམ་མང་ཐོས་པའི་སྲས། །ལས་ཀྱི་
གཤིན་རྗེ་རྡོ་རྗེ་རབ་བརྟན་(༩༧བ)སོགས། །ཆོས་སྲུང་རྒྱ་མཚོས་འཕྲིན་ལས་ལྷུན་གྲུབ་
མཛོད། །གནམ་ལོ་ཐོག་མར་ཚེས་པ་ཡར་གྱི་ངོ༌། གཟའ་སྐར་དུས་སྦྱོར་དགེ་བའི་
158

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
འཕྲོད་བཟང་ནས། །བགྲང་ཡས་དཀྱིལ་འཁོར་མཆོད་ཅིང་ཉེར་བསྒྲུབས་པའི། །བཀྲ་
ཤིས་འཇིག་རྟེན་ཀུན་ཏུ་ཁྱབ་པར་ཤོག །ཅེས་ཆོས་སྡེ་ཆེན་པོ་ཞ་ལུའི་སྒྲུབ་མཆོད་བཅོ་
ལྔ་གསར་ཚུགས་ཀྱི་བཅའ་ཡིག་ཤེལ་དཀར་མེ་ལོང་འདི་ནི་ཁྱབ་བདག་བླ་མ་དམ་
པ་རིན་ཆེན་བསོད་ནམས་མཆོག་གྲུབ་ཀྱི་བཀའ་སྩལ་བ་དང་དུ་བླངས་ཏེ་ཟ་ཧོར་
གྱི་བཙུན་པ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་
སྡེས་འཕགས་ཡུལ་བ་ཨཱ་ན་ལ་ཞེས་པ་ཕྱོགས་འདིར་མར་གྲགས་ཤིང༌། ཤར་ཕྱོགས་
རྒྱལ་ཁབ་ཏུ་བིང་ཤིང་དུ་འབོད་པ་མེ་ཕོ་འབྲུག་གི་ལོ། ལེགས་སྦྱར་གྱི་སྐད་དུ་མཱརྻ་
ཤཱི་ར་ཞེས་མགོས་ཉ་བའི་ཟླ་བ། རྒྱ་ནག་པ་ཤི་དབྱི་ཞེས་པ་ཧོར་ཟླ་བཅུ་གཅིག་པ།
དུས་འཁོར་བའི་སྙིང་སྟོབས་ཀྱི་མུན་པ་འཇུག་པ་འབྲིང་བོའི་དམར་ཆ། ཡོན་ཏན་གྱི་
དབྱངས་ཨོཾ། གསལ་བྱེད་སྐྱེད་རིམ་དང་མཐུན་པ་སྐུ། དབྱངས་ཨཱི། གསལ་བྱེད་ཛ།
ན་ཚོད་གཞོན་ནུ། ཁམས་ཆུ། འདོད་ཡོན་རོ། གྲུབ་པའི་མཐའི་ཉི་མ་དབོ། བྱེད་རྩིས་
པའི་ཆུ་ཚོད་ཀྱི་མེ་བཞིས་སླེབ་པའི་འགྲུབ་སྦྱོར། ཏཀྐཱ་ལ་བུམ་པའི་དུས་སྦྱོར་ལ་རྫོགས་
华
ལྡན་གྱི་རྣམ་པར་ཐར་པ་བཞིའི་སྒོ་ཕྱེ་བ་ཕོ་བྲང་དམར་པོ་རིར་སྦྱར་བའི་ཡི་གེ་པ་ནི་
དཔལ་གྲོང་སྔགས་རམས་པ་ངག་དབང་